پاداش عمل (ناول)

پاداش عمل (اصل عنوان: کنتھ) جارج ڈبلیو ایم رینالڈس کا 1856ء میں شائع شدہ ناول ہے جس کا اردو زبان میں عبد الحلیم شرر کے فرزند محمد صدیق حسن لکھنوی نے ترجمہ کیا۔ ناول 1856ء میں کتاب کی صورت میں طبع ہونے سے قبل  میں 1851ء میں قسط وار چھپا۔

 پلاٹ 
ناول سولھویں صدی عیسوی کے اسکاٹ لینڈ کی دلکش فضا میں وقوع پزیر ہوتا ہے۔ کہانی کا مرکزی کردار (بطلِ قصہ) کنتھ ہے جو بظاہر ایک لا وارث شریف زادہ بچہ معلوم ہوتا ہے۔ وہ میک الپائن قبیلے کی غداری اور سازشوں کے خلاف لڑتا ہے۔ یہ قبیلہ انگریز افواج کے ساتھ ملا ہوا ہے جو اسکاٹ لینڈ پر بالواسطہ قبضہ جمانا چاہتی ہیں۔ کہانی میں قلعے اور جنگجو قبیلے تو موجود ہیں مگر رینالڈس کے پہلے کے گوتھک ناولوں کی طرح اذیت اور خونریز مناظر شامل نہیں۔ یہاں تک کہ ایک کاتھولک راہب فادر اگنیٹیس کو بھی انصاف پسند دکھایا گیا ہے۔ آخرکار انکشاف ہوتا ہے کہ کنتھ دراصل ایڈگر مارکوئس آف ایلنڈیل ہے جس کے والدین کو میک الپائن قبیلے نے قتل کر ڈالا تھا۔ وہ اپنے خاندانی علاقے اور وراثتی حقوق دوبارہ حاصل کر لیتا ہے اور اس کے ساتھ ہی ایولینا (ایرل آف گلینلگ کی بیٹی) کا ہاتھ بھی مانگ لیتا ہے، جو اس کی محبوبہ اور ناول کی ہیروئن ہے۔

 تراجم 
 اردو ترجمہ 
مولوی محمد صدیق حسن لکھنوی (صاحبزاد عبد الحلیم شرر) رسالہ دلگداز اور دل افروز کے سب ایڈیٹر تھے، انھوں نے رسالہ دل افروز میں اس کا ترجمہ مئی 1915ء سے جنوری 1920ء تک اقساط میں لکھا۔ رسالہ دل افروز میں بقول شرر کے  ہی ہوتے تھے۔ بعد میں کتاب کی شکل میں ناول پانچ (5) جلدوں میں 1916ء سے 1920ء تک دلگداز پریس لکھنؤ میں چھپ کر شائع ہوا۔
+ پاداشِ عمل عددِ جلد قسط وار اشاعت کتابی اشاعت پہلی جلد مئی 1915ء تا جنوری 1916ء 1916ء دوسری جلد اپریل 1916ء تا مارچ 1917ء 1917ء تیسری جلد اپریل 1917ء تا مارچ 1918ء 1918ء چوتھی جلد اپریل 1918ء تا مئی 1919ء 1919ء پانچویں جلد مئی 1919ء تا جنوری 1920ء 1920ء
 ہوائی ترجمہ 
رینالڈس کے ناول  کا ہوائی زبان میں ترجمہ  کے نام سے کیا گیا تھا۔ یہ ترجمہ جان ایم. کاپینا (John M. Kapena) نے کیا اور یہ ہوائی اخبار  میں اس کی پہلی اشاعت یعنی 24 اپریل 1865ء سے لے کر 10 دسمبر 1866ء تک قسط وار چھپتا رہا۔

 حوالہ جات 

زمرہ:جارج ڈبلیو ایم رینالڈس کے ناول
زمرہ:1856ء کے برطانوی ناول